**Dopune**

**Popisa isprava i službenih obrazaca u 2021.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* *čiji su sadržaji, oblik, način zaštite i obvezna primjena propisani zakonima i drugim propisima* (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo dopune važećeg Popisa isprava i obrazaca.

**Hrvatska obrtnička komora**

* **Pravilnik o načinu i postupku provedbe ispita kojim se dakazuje osnovno znanaje o**

**poučavanju učenika na naukovanju** (Narodne novine, broj 107/20), kao podzkonski akt Zakona o obrtu (Narodne novine, br. 143/13, 127/19 i 41/20) propisuje način i postupak provedbe ispita kojim se dokazuje osnovno znanje o poučavanju učenika na naukovanju (u daljnjem tekstu: Ispit), visina naknade troškova te sadržaj i oblik uvjerenja o položenom Ispitu. U tom smislu, članak 7. Pravilnika propisuje  uvjet za pristupanje Ispitu, Prijavnicu za polaganje Ispita koja se podnosi Hrvatskoj obrtničkoj komori (Obrazac prijavnice sastavni je dio ovoga Pravilnika kao Prilog 1.) i Uvjerenje o položenom ispitu kojim se dokazuje osnovno znanje o poučavanju učenika na naukovanju izdaje Hrvatska obrtnička komora (Obrazac Uvjerenja tiskan je uz ovaj Pravilnik i čini njegov sastavni dio kao Prilog 2).

* **Pravilnik o postupku i načinu izdavanja dozvola (licencija) za izvođenje naukovanja**

(Narodne novine, broj 107/20), kao podzkonski akt Zakona o obrtu (Narodne novine, br. 143/13, 127/19 i 41/20) propisuje postupak i način izdavanja dozvola (licencija) za izvođenje naukovanja.

U tom smislu, članak 7. Pravilnika propisuje da Zahtjev za izdavanje, odnosno promjenu, dopunu ili prestanak dozvole, obrtnik ili pravna osoba podnosi Hrvatskoj obrtničkoj komori, putem područne obrtničke komore odnosno udruženja obrtnika, a prema sjedištu obrta odnosno pravne osobe (Obrazac zahtjeva za izdavanje odnosno promjenu, dopunu ili prestanak dozvole sastavni je dio ovoga Pravilnika kao Prilog 1.). Po podnesenom zahtjevu za izdavanje dozvole utvrđuje se udovoljavanje uvjetima stručne spreme mentora od strane obrtnika, odgovorne osobe pravne osobe ili zaposlenika obrtnika odnosno pravne osobe sukladno odredbama Zakona o obrtu te dostava propisane dokumentacije. Ostali obrasci, a vezano uz provedbu predmetnog Pravilnika sastavni su dio istoga i objavljeni su kao Prilozi 1., 2., 3., 5. i 6.

* **Pravilnik o postupku i načinu polaganja naučničkog ispita (**Narodne novine, broj 48/21), kao podzkonski akt Zakona o obrtu (Narodne novine, br. 143/13, 127/19 i 41/20), propisuje način i postupak polaganja naučničkog ispita. U tom smislu Pravilnik propisuje obrasce za provedbu predmetnog načina i postupka propisuje obrasce koji su sastavni dio istoga i objavljeni su kao Prilozi 1., 2. i 3.

Slijedom navedenog, u Popis isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), dodaju se isprave i obrasci kako slijedi:

|  |  |
| --- | --- |
| **Naziv isprave i službenog obrasca** | **Pravni izvor** |
| 1. Zahtjev za izdavanje, promjenu, dopunu, prestanak dozvole (licencije) za izvođenje naukovanja za zanimanje 2. Zapisnik o postupku utvrđivanja uvjeta za ishođenje dozvole (licencije) za izvođenje naukovanja 3. Zapisnik o postupku utvrđivanja uvjeta za ishođenje zajedničke dozvole za (licencije) za izvođenje naukovanja 4. Dozvola (licencija) za izvođenje naukovanja 5. Dozvola (licencija) za zajedničko izvođenje naukovanja 6. Prijavnica za polaganje naučničkog ispita 7. Zapisnik o provedenom naučničkom ispitu 8. Dodatak svjedodžbe o naukovanje 9. Prijavnica za polaganje ispita kojim se dokazuju osnovno znanje o poučavanju učenika u naukovanju 10. Uvjerenje o položenom ispitu kojim se dokazuju osnovna znanja o poučavanju učenika u naukovanju | Pravilnik o postupku i načinu izdavanja dozvola (licencija) za izvođenje naukovanja (Narodne novine, broj 107/20)  Pravilnik o postupku i načinu polaganja naučničkog ispita ispita (Narodne novine, broj 48//21)  Pravilnik o načinu i postupku provedbe ispita kojim se dokazuje osnovno znanje o poučavanju učenika naukovanju (Narodne novine, broj 107/20) |